Anthony DeAngelo

Anthony DeAngelo (s. 24. lokakuuta 1995 Sewell, New Jersey, Yhdysvallat) on yhdysvaltalainen jääkiekkopuolustaja, joka pelaa NHL-joukkue New York Islandersissa. Alun perin Tampa Bay Lightning varasi hänet ensimmäisellä kierroksella 19. pelaajana NHL:n varaustilaisuudessa 2014. The Hockey News- ja Eliteprospects.com -sivustojen mukaan DeAngelon vahvuuksia ovat luistelu, hyökkäyspään pelaaminen, nopeus, ylivoimapelaaminen ja luovuus. Hänellä on kuitenkin kehitettävää oman pään pelaamisessa, kaksinkamppailuvoimassa ja sijoittumisessa. DeAngelo laukoo oikealta.Anthony DeAngelo – The Hockey News 

Ura
Seuraura
USHL-joukkue Cedar Rapids RoughRiders varasi DeAngelon 222. pelaajana vuonna 2010. Hän pelasi joukkueessa kauden 2010–2011, jonka jälkeen DeAngelon varasi Sarnia Sting 26. pelaajana OHL:n varaustilaisuudessa 2011. DeAngelo siirtyi Stingiin kaudeksi 2011–2012. Kaudella 2012–2013 hän oli joukkueen tehokkain puolustaja tehoilla 9+49=58, joilla DeAngelo voitti koko OHL:n puolustajien syöttöpörssin ja sijoittui puolustajien pistepörssissä kolmanneksi. Kaudella 2013–2014 hän teki runkosarjassa pelipaikkaansa nähden hyvin yli piste per peli -tahdilla 51 runkosarjaottelussa tehot 15+56=71, joilla voitti koko liigan puolustajien piste- ja syöttöpörssin. Hän jakoi myös Stingin sisäisen syöttöpörssin voiton Nikolai Goldobinin kanssa ja sijoittui sisäisessä pistepörssissä toiseksi hänen jälkeensä. DeAngelo pelasi kauden aikana myös CHL Top Prospects Gamessa sekä CCM/USA Hockey All-American Prospects Gamessa. Hänen kauteensa mahtui myös kahdeksan kuukauden mittainen pelikielto, jonka DeAngelo sai helmikuussa 2014 joukkuetoveriinsa kohdistuneesta solvaavasta lausumastaan. 

Tampa Bay Lightning varasi DeAngelon ensimmäisellä kierroksella 19. pelaajana NHL:n varaustilaisuudessa 2014. Kaudella 2014–2015 hän nousi Stingin varakapteeniksi. Joulukuussa 2014 DeAngelo teki kolmivuotisen tulokassopimuksen Lightningin kanssa. Hän johti Stingin sisäisen piste- ja syöttöpörssiä tehoilla 10+28=38, kunnes joukkue kauppasi DeAngelon Sault Ste. Marie Greyhoundsiin vaihdossa Anthony Salintriin, vuoden 2015 toisen, vuoden 2017 toisen ja vuoden 2018 kolmannen kierroksen varausvuoroon. Lopulta DeAngelo voitti koko OHL:n puolustajien piste-, maali- ja syöttöpörssin tehoilla 25+64=89. Kevään 2015 pudotuspeleissä hän oli Greyhoundsin paras syöttäjä 16 syöttöpisteellään. DeAngelo palkittiin kauden päätteeksi OHL:n parhaana puolustajana Max Kaminsky Trophylla ja valittiin liigan ensimmäiseen tähdistökentälliseen. Hänet palkittiin myös koko CHL:n parhaana puolustajana.

Kaudeksi 2015–2016 DeAngelo siirtyi Lightningin organisaatioon ja aloitti kauden AHL-joukkue Syracuse Crunchissa. Hän pelasi siellä koko kauden ja teki 69 runkosarjaottelussa tehot 6+37=43. DeAngelo oli joukkueensa tehokkain puolustaja ja sijoittui koko AHL:n puolustajien pistepörssissä seitsemänneksi. Kesän 2016 NHL:n varaustilaisuuden yhteydessä Lightning kauppasi hänet Arizona Coyotesiin vaihdossa toisen kierroksen varausvuoroon. Lightning käytti varausvuoron Libor Hájekiin.

Lokakuussa 2020 DeAngelo teki New York Rangersin kanssa kaksivuotisen ja yhteensä 9,6 miljoonan dollarin arvoisen sopimuksen. https://www.tsn.ca/new-york-rangers-tony-deangelo-reach-two-year-deal-1.1539528

Heinäkuussa 2021 Rangers osti DeAngelon sopimuksen ulos. https://www.nhl.com/news/new-york-rangers-buy-out-tony-deangelo-contract/c-325779752

Heinäkuussa 2021 DeAngelo solmi yksivuotisen ja arvoltaan yhden miljoonan dollarin sopimuksen Hurricanesin kanssa.https://www.tsn.ca/carolina-hurricanes-tony-deangelo-1.1674009

Heinäkuussa 2022 Hurricanes kauppasi DeAngelon Philadelphia Flyersiin vaihdossa toisen, kolmannen, neljännen ja seitsemännen kierroksen varausvuoroihin vuoden 2022 varaustilaisuudessa. Siirron jälkeen DeAngelo teki kahden vuoden jatkosopimuksen Flyersin kanssa.

Heinäkuussa 2023 Flyers osti DeAngelon sopimuksen ulos. Tämän jälkeen DeAngelo palasi vapaana agenttina Hurricanesiin vuoden mittaisella ja 1,675 miljoonan dollarin arvoisella sopimuksella. https://www.tsn.ca/nhl/carolina-hurricanes-bring-back-d-tony-deangelo-with-one-year-1-675m-contract-1.1987967

Syyskuussa 2024 DeAngelo siirtyi vuoden mittaisella sopimuksella KHL-joukkue SKA Pietariin.

Tammikuussa 2025 DeAngelo ja SKA Pietari purkivat sopimuksensa yhteisymmärryksessä. https://thehockeynews.com/international/latest-news/tony-deangelo-leaves-ska-st-petersburg-officially-for-family-reasons 

Myöhemmin tammikuussa 2025 DeAngelo teki kauden 2024–2025 loppuun ulottuvan sopimuksen NHL-joukkue New York Islandersin kanssa. https://www.tsn.ca/nhl/new-york-islanders-sign-d-tony-deangelo-for-remainder-of-season-1.2241325

Maajoukkueura
DeAngelo pelasi alle 20-vuotiaiden MM-kilpailuissa vuonna 2015 sekä alle 18-vuotiaiden Ivan Hlinkan muistoturnauksessa vuonna 2012, jolloin hän oli Yhdysvaltain paras syöttäjä ja jakoi sisäisen pistepörssin voiton Adam Ernen ja Gabe Guertlerin kanssa kuudella syöttöpisteellään.

Tilastot
 2010–2011  Cedar Rapids RoughRiders  USHL  28  1  14  15  19  –  –  –  –  – 2011–2012  Sarnia Sting  OHL  68  6  17  23  46  6  1  0  1  2 2012–2013  Sarnia Sting  OHL  62  9  49  58  60  4  1  2  3  8 2013–2014  Sarnia Sting  OHL  51  15  56  71  90  –  –  –  –  – 2014–2015  Sarnia Sting  OHL  29  10  28  38  64  –  –  –  –  –        JMM  5  2  1  3  4   Sault Ste. Marie Greyhounds  OHL  26  15  36  51  51  13  0  16  16  18  2015–2016  Syracuse Crunch  AHL  69  6  37  43  84  –  –  –  –  – 2016–2017  Arizona Coyotes  NHL  39  5  9  14  37  –  –  –  –  –   Tucson Roadrunners  AHL  25  3  13  16  31  –  –  –  –  – 2017–2018  New York Rangers  NHL  32  0  8  8  11  –  –  –  –  –   Hartford Wolf Pack  AHL  29  2  11  13  17  –  –  –  –  – 2018–2019  New York Rangers  NHL  61  4  26  30  77  –  –  –  –  – 2019–2020  New York Rangers  NHL  68  15  38  53  47  3  0  1  1  16 2020–2021  New York Rangers  NHL  6  0  1  1  4  –  –  –  –  – 2021–2022  Carolina Hurricanes  NHL  64  10  41  51  56  14  1  9  10  12 2022–2023  Philadelphia Flyers  NHL  70  11  31  42  73  –  –  –  –  – 2023–2024  Carolina Hurricanes  NHL  31  3  8  11  24  9  0  2  2  6 2024–2025  SKA Pietari  NHL  34  6  26  32  33  –  –  –  –  –   New York Islanders  NHL  35  4  15  19  10  –  –  –  –  – 9 kautta  yhteensä  NHL  406  52  177  229  339  26  1  12  13  34 3 kautta  yhteensä  AHL  123  11  61  72  132  –  –  –  –  –

Lähteet

Viitteet

Luokka:Yhdysvaltalaiset jääkiekkoilijat
Luokka:Tampa Bay Lightningin varaamat pelaajat
Luokka:Vuonna 1995 syntyneet
Luokka:Elävät henkilöt